Rozsudok Všeobecného súdu (ôsma rozšírená komora) zo 17. júla 2024 – Crédit agricole a i./SRB (Príspevky ex  ante
2022)
(vec T‑410/22)(1)
„ Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2022 – Článok 70 ods. 2 nariadenia (EÚ) č. 806/2014 – Nesprávne právne posúdenie – Časové obmedzenie účinkov rozsudku “
1.      Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Pôsobnosť – Uplatnenie počas úvodného obdobia
(Nariadenie Európskeho parlamentu a Rady č. 806/2014, článok 70 ods. 2 prvý a štvrtý pododsek)
(pozri body 29, 37)
2.      Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Rozsah – Neprekročenie tejto hornej hranice zo strany Jednotnej rady pre riešenie krízových situácií (SRB) – Kritériá posúdenia – Dynamický prístup ku konečnej cieľovej úrovni
(Nariadenie Európskeho parlamentu a Rady č. 806/2014, článok 69 ods. 1 a článok 70 ods. 2 prvý a štvrtý pododsek)
(pozri body 41, 45 – 48)
Výrok
1.
Rozhodnutie SRB/ES/2022/18 Jednotnej rady pre riešenie krízových situácií (SRB) z 11. apríla 2022 o výpočte príspevkov ex ante na rok 2022 do Jednotného fondu na riešenie krízových situácií sa zrušuje v rozsahu, v akom sa týka Crédit agricole SA a ostatných žalobcov, ktorých mená sú uvedené v prílohe.
2.
Účinky rozhodnutia SRB/ES/2022/18 ostávajú zachované v rozsahu, v akom sa týka Crédit agricole SA a ďalších žalobcov, ktorých mená sú uvedené v prílohe, až kým SRB neprijme potrebné opatrenia na vykonanie tohto rozsudku, a to v primeranej lehote, ktorá nesmie presiahnuť šesť mesiacov odo dňa nadobudnutia právoplatnosti tohto rozsudku.
3.
SRB znáša svoje vlastné trovy konania a je povinná nahradiť trovy konania, ktoré vznikli Crédit agricole SA a ostatným žalobcom, ktorých mená sú uvedené v prílohe.
4.
Európsky parlament a Rada Európskej únie znášajú svoje vlastné trovy konania.
1 Ú. v. EÚ C 311, 16.8.2022.